O‘zbekiston Respublikasi Prezidentining ayrim hujjatlariga qo‘shimchalar kiritish to‘g‘risida

Tijorat banklarning investitsiyaviy faoliyatini kengaytirishni yanada rag‘batlantirish, ularni resurs bazasini mustahkamlash hamda iqtisodiyot tarmoqlarini yanada modernizatsiyalash, texnik va texnologik qayta jihozlashga qaratilgan uzoq muddatli investitsiya loyihalarini moliyalashtirish hajmlarini oshirish, shuningdek tijorat banklarining balansida bo‘lgan korxonalarni keyinchalik realizatsiya qilish uchun investorlarni jalb etish maqsadida:
 1. O‘zbekiston Respublikasi Prezidentining ayrim hujjatlariga ilovaga muvofiq qo‘shimchalar kiritilsin.
 2. Mazkur Farmonning ijrosini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin.
 1. O‘zbekiston Respublikasi Prezidentining “Iqtisodiyot real sektori korxonalarining moliyaviy barqarorligini yanada oshirish chora-tadbirlari to‘g‘risida” 2008-yil 18-noyabrdagi PF-4053-sonli Farmoni 2-bandining to‘rtinchi xatboshi “qonun hujjatlarida nazarda tutilgan hollar bundan mustasno” so‘zlari bilan to‘ldirilsin.